Publication: Magyar Közlöny
Issue: MK-2008-85 (Year: 2008, Number: 85)
Era: 2004-2010
Section: haladja meg a gyermekek védelmérõl és a gyámügyi igazgatásról szóló 1997. évi XXXI. törvény 19. § (2) bekezdésében meghatározott mértéket.”
Paragraph Index: 69

(2) A Rendelet 9. §-ának (8) bekezdése helyébe az alábbi rendelkezés lép: „(8) Amennyiben a korábban esélyegyenlõségi ösztöndíjban részesült tanuló és mentora a soron következõ tanévben együtt és ugyanabban az alprogramban folytatni kívánja az ösztöndíjas jogviszonyt, új pályázatot nem kell benyújtaniuk. A tanuló vagy – a kiskorú vagy egyébként cselekvõképtelen vagy korlátozottan cselekvõképes tanuló esetén – törvényes képviselõje és a mentor az ösztöndíjas jogviszony fenntartására vonatkozó szándékát írásban jelzi a közoktatási intézmény felé, és egyidejûleg nyilatkozik arról, hogy a korábbi pályázatban hivatkozott – az ösztöndíjas jogviszony alapjául szolgáló – feltételek továbbra is fennállnak. A közoktatási intézmény a (9) bekezdésben meghatározott beszámoló megküldésével egyidejûleg továbbítja a fenti szándéknyilatkozatokat a pályáztató szerv felé, és egyidejûleg, a pályázat benyújtására elõírt módon nyilatkozik arról, hogy az ösztöndíjas tanuló és mentora az alprogramban való részvétel feltételeinek megfelel-e. A pályáztató szerv a fenti nyilatkozatok megvizsgálásán túl mérlegeli azt is, hogy a tanuló és a mentor közös tevékenységének eredményei – a mentor által a (9) bekezdés szerint benyújtott elõrehaladási napló alapján – indokolttá teszik-e az ösztöndíjas jogviszony fenntartását. Amennyiben a korábban esélyegyenlõségi ösztöndíjban részesült tanuló és mentora más alprogramban kíván részt venni, a fenti rendelkezés nem alkalmazható, új pályázatot kell benyújtaniuk.”

Source: https://magyarkozlony.hu/hivatalos-lapok/681fa863f4db3f13b2ed213c5b1d203767af1532/dokumentumok/f1689b0a9b000e37918bf3bb263392f59460f7d6/letoltes